
Poslovni br. 21 St-1047/18-6




R E P U B L I K A  H R V A T S K A

R J E Š E N J E

	Trgovački sud u Osijeku, po sudskom savjetniku Ivanu Čulić, u skraćenom stečajnom postupku povodom zahtjeva FINANCIJSKE AGENCIJE, OIB: 85821130368, RC OSIJEK, Podružnica Osijek, L. Jagera 3,  nad dužnikom SLANICA d.o.o. za pružanje turističkih usluga, Osijek, Ribarska 1/1, MBS: 030096261, OIB: 94592750361,  dana 24. rujna 2018.,       

    
    r i j e š i o   j e

	
 OBUSTAVLJA SE  skraćeni stečajni postupak nad dužnikom  SLANICA d.o.o. za pružanje turističkih usluga, Osijek, Ribarska 1/1, MBS: 030096261, OIB: 94592750361, a prijedlog FINE RC Osijek od 27. srpnja  2018.  za provedbu  skraćenog stečajnog postupka se odbacuje.

Obrazloženje

	Prijedlogom od  27. srpnja 2018.  FINA RC Osijek  je predložila otvaranje skraćenog stečajnog postupka za dužnika SLANICA d.o.o. za pružanje turističkih usluga, Osijek, Ribarska 1/1, MBS: 030096261, OIB: 94592750361,   navodeći da dužnik na dan 26. srpnja  2018.  u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 17.643,92  kn te da nema  zaposlenih.

Uvidom u dokumentaciju koja se nalazi u spisu – potvrdu o blokadi računa i novčanih sredstava ovršenika,  izdanu od FINA RC Osijek od 21. rujna 2018.  (list 8 spisa)  sud je utvrdio da dužnik nije blokiran odnosno da je stanje blokade računa dužnika 0,00 kn iz čega proizlazi da na strani dužnika više ne postoji stečajni razlog propisan čl. 5 Stečajnog zakona (NN 71/15) a kako bi se nad istim mogao provoditi skraćeni stečajni postupak.








							    Poslovni broj: 21  St-1047/18-6


Sukladno čl. 128 st. 9 Stečajnog zakona ako dužnik do završetka prethodnog postupka postane sposoban za plaćanje, sud će postupak obustaviti te je valjalo sukladno citiranoj odredbi Zakona odlučiti kao u izreci.




                                               U Osijeku 24. rujna   2018.  

Zapisničar:      
Gordana Harc

                                                                                  		       
								                 
      SUDSKI SAVJETNIK 
									    Ivan Čulić 

POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu  Trgovačkom sudu  u Osijeku  u roku od 8 dana pismeno u 3 primjerka. 
                                                                                                                                             
DNA :
1. FINA RC Osijek
1. dužnik 
1. e-oglasna ploča uz Potvrdu FINE od 21.9.2018 (str. 8   spisa)
1. rj. obustavom
1. kal. 24/10.

